
GOBERNADOR 
A HURAMENTA 
VICE-PRESIDENTE 
J.M.J. KELTJENS 

DIALUNA 3 di februari 2020, Gobernador interino, Yvonne Lacle- 
Dirksz, a huramenta sr. mr. J.M.J. Keltjens como Vice Presidente 
di Corte Comun di Husticia, cu cede na Aruba. 

Prome cu sr. Keltjens a yega Aruba, e tabata magistrado (senior- 
rechter) y Presidente di e team di comercio (team handel) na Corte 
di Den Haag. 

E ceremonia di huramentacion a tuma lugar na Cas Ceremonial di 
Gobernador, den presencia di, e.o., Minister di Husticia, Procurador 
General interino, manager di establecimento (vestigingsmanager) 
na Aruba di Corte Comun di Husticia y e Vice Presidente di Beheer- 
raad. 

Corte Comun di Husticia di Aruba, Corsou, St. Maarten y di Bo- 
naire, Sint Eustatius y Saba ta percura pa hurisdiccion den prome 
instancia y den apelacion (hoger beroep) n’e islanan. Corte di Prome 
Instancia na Aruba tin cede na Aruba y e audiencianan tambe ta 
tuma lugar eynan. 

E miembronan di Corte Comun di Husticia ta trata, casonan civil, 
casonan penal y casonan di maneho administrativo hudicial (cu ta 
inclui casonan fiscal) tanto den prome instancia como den apelacion. 

(Foto: ©Kabinet Gouverneur Aruba) 

Despues cu Dangui Oduber y Andin Bikker a convoca conferencia di prensa pa atende caso di Coronavirus 

Gobierno mes no a atende su mes na protocol di WHO 

E 4 Chineesnan no a bay den quarentena, pero nan por a bay cas 



CORONAVIRUS 



MANERA por corda diadomingo atardi Gobierno a 
yama un conferencia di prensa encuanto un update y 
proceduranan encuanto medidanan di precaucion pa 
cu esnan cu a bay celebra Aña Nobo Chinees y tabata 
regresando Aruba. 

Na prome lugar Gobierno ta enfatisa cu no tin niun 
caso di Coronavirus aki na Aruba. Pero for di diado- 
mingo ultimo, a emiti un procedura extra riba conseho 
di DVG y expertonan riba tereno di calamidad a dicidi 
di haci un control preventivo prome cu e pasaheronan 
baha na Aruba. 


Den caso cu pasahero(nan) mustra sintoma, HOH tin 
kambernan di isolacion disponibel y tin lugarnan di 
quarantena asigna p’esnan cu ta ser sospecha di por 
tin e virus. 

Esnan cu a yega Aruba no ta bin di ciudadnan na Chi- 
na cu ta conoci cu casonan di contagio. 

Unabes e 4 Chineesnan aki ta na Aruba, a haya cu no 
ta necesario pa manda nan HOH pa kamber isola y 
tene nan den quarentena. 

T’e pasaheronan, cooperando cu e autoridadnan local, 
ya cu sigur nan no kier tin Coronavirus, a dicidi di bay 
den quarentena nan mes, pero na nan cas, unda nan lo 
keda sera, aleha for di miembronan di nan famia. 

Pa straño cu por zona, autoridadnan di propio Gobi- 
erno a dicidi di viola nan propio regla y protocol. 
Pasobra adelanta nan sa, cu e Chineesnan aki no tin e 
virus Corona. 


Prome di bolbe pa Merca 

Turista kier a 
experimenta un 
accion di placer, pero 
a fayece den accion 



DIALUNA atardi presencia di ambulance a wordo pidi cu 
urgencia na Caya Captain Roger, un caya na San Nico- 
las caminda un persona masculino, turista, no ta duna 
señal di bida. Esaki tabata na un di e barnan na San 
Nicolas. 

Ta trata di un turista di edad halto, kende a dicidi pa 
durante su vacacion y prome di bolbe Merca, e kier a 
pasa un rato di placer na San Nicolas. 

Di bishita den e bario aki, el a drenta un di e barnan y a 
busca e servicio di un “animeer meisje”. 


Ta parce cu asina el a cuminsa pa bay den accion, el a 
sufri un ataka di curazon y di biaha a constata cu e no 
tabata reacciona, pa cual a dicidi di bati alarma. 

Na momento cu ambulance a yega, e paramediconan a 
constata cu e no tabata reacciona. 

Polis tambe a yega n’e sitio, y a pidi presencia di dokter 
pa constata morto. 

A cuminsa cu un investigacion n’e sitio. 

Sigur un situacion lamentabel p’e famia y amigonan, 
pero tambe p’e bar y e “animeer meisje”, kende lo keda 
sigur den un trauma. 

Leynan di labor ta wordo viola y 
cantidad di abuso tumando luga 



Pa: Victor (Toko) Winklaar 


DOS siman pasa Minister di Labor, sr. Glenbert Croes durante 
di un conferencia di prensa, a sigura trahadoman di CITGO, 
cu el a “ordena” Departamento di Labor, pa bou di ningun 
circunstancia, oficialisa cualkier peticion di retiro entrega p’e 
compania aki pa su trahadoman. 

Sinembargo siman pasa trahadoman di CITGO a keda retira for 
di nan trabou y a bin afo sin ningun tipo di yudansa di parti di 
Minister Croes of di su Gobiemo, pero tur loke e Gobiemo di 
Glenbert a haci den e proceso aki, ta di cera e refineria manera 
e Prome Minister a bisa cu e lo haci. 

Premier Evelyn Wever Croes dos luna atras a dal e grito: “Nos 
tin e yabi di e refineria” pero awe ainda su Gobiemo no tin e yabi 
di e refineria y ningun hende sa kico ta pasando, tur esaki for di 
un Gobiemo cu a priminti di lo bay bira esun mas transparente 
den historia politico di nos pais. 

Desaroyonan di ultimo añanan, caminda economia a cay 
drasticamente, inflacion ta subi den un estilo di prijs di gasolin 
riba mercado mundial, derecho di trahadoman ta na werki, ya 
cu no tin un instancia cu ta sali na vanguardia di derecho di 
trahadoman. 

Abusonan laboral ta wordo cometi den practicamente tur sector 
di e mercado laboral, entre otro un di esnan mas serio, esta cu 
tin trahadoman cu tin dos aña caba trahando como part timer of 
cu contract cu por wordo finalisa na tur momento, mientras cu 
leynan laboral di nos pais no ta permiti esaki. 

Ayera mainta riba Face Book un persona a lansa e siguiente 
pregunta n’e comunidad di Facebook aki puntrando; “Amba- 
ken sa ley di labor? Nan mag di kita bo fo’i trabou si bo ta malo 
den hoapital?” 

Segun leynan laboral di nos pais esaki ta dificil, apesar cu mester 
busca pa sa kico a pasa, pero esaki ta muestra di otro abuso 
laboral cu ta tumando lugar y ningun instancia, sigur no esnan 
di Gobiemo, ta haciendo algo pa caba cu e tipo di abusonan aki. 
Sinembargo kende ta kibra nan cabes, Minister di Labor sigur 
cu no, Minister di Asunto General tampoco, Minister di Finansa 
tampoco y asina por sigui mustra riba e falta di interes di parti 
di un Gobiemo cu a sigura pueblo cu e lo tin e “hende central” 
den su maneho. 


E unico gmpo di labor cu realmente ta safe n’e momentonan 
aki di abuso laboral, ta funcionarionan di Gobiemo cu tin 
e ley di LAR como nan proteccion, pero den sector priva tin 
monstmocidadnan tumando lugar y ningun hende ta interesa pa 
defende interes di trahadoman perhudica. 

Amba ta conta cu e ley di minimumloon, pero pa algun aña 
caba dunadoman di trabou a haya un formula pa bira rond di e 
ley aki y nos por ta sigui cu gran parti di esnan cu ta traha den 
sector priva, no ta haya full nan salario minimo. 

Tin hopi manipulacion tumando lugar cu e cantidad di orarionan, 
ta manda trahadoman cas cu liber obligatorio p’asina evita 
di paga salario por completo y tin tata y mama di famia cu ta 
bay cas tin ora cu entre 600 pa 800 florin, leu for di e suma di 
minimumloon. 

Loke ta mas tristo y sumamente serio di esaki ta cu ora cu e 
trahadoman aki solicita pa trabou, nan ta wordo confronta cu e 
tipo di demandanan aki di e dunador di trabou, kende ta bisa e 
trahadoman pa nan scoge loke tin of nan ta busca otro hende. 
Ta bin acerca cu apesar di tanto promesa haci pa e.o. e mesun 
Minister di Labor actual, negoshinan ta sigui haci uso di 
trahadoman cu no tin permiso di trabou ya cu nan ta facil pa kita, 
nan ta facil pa wordo manipula, pues di tur banda un trahador 
local of uno cu tin permiso legal pa traha, ta wordo perhudica. 

Minister di Labor Glenbert Croes ora cu el a bira Minister den 
Gabinete Wever Croes, a dicidi di elimina e CITGO Desk di 
Gobiemo di AVP y a lanta su propio desk p’asina ta sigur cu 
trahadoman local lo haya un trato bon caminda nan trabou lo ta 
sigura den e refineria. 

Awe ta mesun Minister di Labor aki no por haci net nada p’e 
trahadoman cu kisas e mes a sigura nan trabou den e refineria, 
awor ta completamente aleha di e hendenan aki, sin cu el a 
haci un minimo esfuerso pa percura p’e proyecto aki sigui, un 
proyecto cu segun su persona y segun su lider, ta el a logra di 
haya cu su intervencion na Venezuela. 

E situacion riba mercado laboral ta serio, tur fin di siman tin 
hendenan ta perde trabou, hobennan cu caba scol no ta haya 
un trabou adecuado y hasta tin sindicatonan cu ta representa 
trahadoman, no ta defende interes di nan miembronan, pero si 
ta cobra tur fin di luna un suma di miembrecia. 

Aeropuerto di Aruba: 

Cantidad di pasahero a aumenta den 2019! 



Aeropuerto di Aruba a cuminsa 2020 cu un “Super Week- 
end” exitoso procesando un total di 24,627 pasahero cu a 
yega y sali di Aruba y a maneha 111 buelo total. 

Aruba Airport Authority N.V. (AAA) ta hopi contento pa 
raporta tambe un aumento den e cantidad total di pasahero 
cu a bishita Aruba den 2019. 

Aeropuerto di Aruba a experencia un crecemento fuerte di 
3% cu ta yega na un total di to 2.53 miyon masahero (yega- 
da y salida) cu a wordo sirbi pa 27 aerolinea, compara cu 
2018 y awor ta brinda servicio na 32 aeropuerto internacio- 
nal den 12 pais y na 28 destinacion. 

Siguientemente ta sigui algun di e desaroyonan cu a con- 
duci n’e resultado impresionante di 2019: 

American Airlines: - Servicio nobo La Guardia-Aruba pa ful 
e aña: - Aumento di servicio seasonal Chicago-Aruba. 

Delta Air Lines: - Aumento di servicio mid-week Boston 
den december 2019 y januari 2020. 

JetBlue: - Aumento den cantidad di rotation for di New 
York for di 11 pa 16 buelo semanal for di juni 2019 pa octo- 
ber 2019. 

Spirit: - Dos buelo adicional p’e temporada di zomer y 3 
buelo semanal Fort Lauderdale - Aruba durante simannan 
peak 

United: - Aumento di servicio seasonal pa Chicago for di 2 
pa 5 buelo semanal 


Air Canada: - Aumento cu 2 buelo mid-week p’e temporada 
di winter. 

Avianca: Inicialmente a dicidi pa baha cantidad di buelo, 
pero despues a bay bek n’e schedule existente. 

Wingo: Cambio di avion p’e servicio di 2 biaha pa siman pa 
avion tipo B737- 800 y lo brinda servicio n’e destinacion pa 
9 di e 12 lunanan 

Aruba Airlines: December ultimo a lansa servicio nonstop 
nobo for di Aruba pa Barranquilla y Medellin. 

Bayendo bek na Super Weekend 2020 (januari 5 y 6, 2020) 
Aeropuerto di Aruba a procesa un total di 24,627 pasahero 
cu a yega y sali for di Aeropuerto y a maneha 111 buelo. 
N’e screening pointnan mas di 28,000 maleta a wordo proc- 
esa. E staf a mustra e pasaheronan cu Aeropuerto di Aruba 
por duna nan un bon ultimo impresion di Aruba, mientras 
cu nan ta pasando dor di Aeropuerto. Esaki por ta posibel 
solamente cu e dedicacion y compromiso di cada empleado 
di Aeropuerto trahando hunto manera un ekipo na Aero- 
puerto. 

Aeropuerto di Aruba ta gradici e comunidad di Aeropuerto 
completo pa nan esfuerso impresionante durante 2019 y ta 
felicita nan tambe p’e tremendo resultado. 2020 A mustra 
caba cu e entusiasmo pa brinda servicio di calidad na Aru- 
ba su pasaheronan ta fuerte y stabil! 

Aplica pa bira un encuestador durante Censo 2020 


MANERA ta conoci caba Oficina Central 
di Estadistica (CBS) ta organiza un 
Conteo General di Poblacion y Vivienda, 
mihor conoci como Censo. Censo 2020 
lo tuma lugar di 1 pa 10 di october 2020. 
E Censo di Persona y Vivienda ta un 
conteo general di tur esnan cu ta biba na 
Aruba. E proposito di Censo ta pa haya 
un bista completo di e manera di biba y e 
caracteristicanan di e poblacion di Aruba. 
Censo t’e fuente di informacion mas 
importante riba e cantidad, structura y 
caracteristicanan di e poblacion cu ta biba 
den un pais. 


Tur persona cu ta cumpli cu e rekesitonan ya menciona por 
solicita pa ta un encuestador, tambe pensionadonan, esnan 
sin trabao y esnan trahando den sector priva, tanten cu nan ta 
disponibel full time durante e siman di Censo. 

Oficina Central di Estadistica (CBS) ta haci un apelacion 
fuerte na un y tur pa yuda den e trabao noble di traha como 
encuestador di Censo dor di yena e formulario di inscripcion 
via nos website www.cbs.aw. 

Pa mas informacion por yama libremente na tel 524-7433, 
bishita nos pagina di Facebook: The Central Bureau of 
Statistics Aruba of nos website www.cbs.aw 
Pasobra Aruba ta conta riba bo! 


P’e Censo 2020, CBS ta buscando 
personanan cu kier fungi como 
encuestador. Un encuestador tin e tarea 
pa haci entrevista na 40 pa 60 punto di 
adres durante e periodo menciona. 

Rekisitonan pa bira un encuestador: 

• Yena e formulario di inscripcion 
online via nos website www.cbs.aw 

• Mester por traha cu un Tablet 

• Mester por lesa, scirbi y papia 
Papiamento, Ingles, Hulandes y 
Spaño 

• Mester tin por lo menos 18 aña di 
edad 

• Mester tin por lo menos un diploma 
di MAVO 

• Ta un residente di Aruba 

• Tin un rijbewijs valido y un medio 
di transporte propio 

• Ta compromete su mes pa asisti na 3 
training obligatorio 

• Ta disponibel durante henter e Censo 
(1-10 di october 2020) 

• Ta disponibel pa traha den siman y 
den weekend y durante oranan di 
dia, atardi y anochi. 

DIALUNA 3 di februari a tuma lugar rue- 
da di prensa semanal di Gobierno. Durante 
di e rueda di prensa aki Minister Marisol 
Lopez - Tromp a elabora riba e vision di 
Ministerio di Desaroyo Teritorial, Infra- 
structura y Medio Ambiente y a amplia riba 
e aspectonan di desaroyo balansa y protec- 
cion di naturalesa. 

Ora cu ta trata desaroyo di Aruba hopi 
t’esnan cu kier pa stimula economia, sinem- 
bargo di otro banda tambe tin e necesidad 
pa conserva y proteha nos naturalesa. Pues 
ora cu mester tuma decisionnan, como man- 
datario ta importante pa tene esaki den ba- 
lans, Minister Lopez - Tromp a splica. 



60 MESTER Dl WASTE BUCKET RESIDENCIAL 
OF COMERCIAL? 


20yrd 
Big Bucket 


15 yrd 

Junior Bucket 


lOvrd 


Small 


Minster Lopez - Tromp: 


Lo continua cu maneho cu ta 
promove desaroyo balansa 
teniendo proteccion di 
naturalesa na cuenta 



Si mira durante e ultimo añanan, mas y mas comunidad ta ex- 
presa nan nivel di conscientisacion y preocupacion riba e balansa 
aki y e importancia di mihor calidad di bida. 

Gobierno di su banda tambe a sa di percura p’e aspectonan aki 
cana mas mihor cu ta posibel atrabes di diferente iniciativa mane- 
ra e.o. e Ruimtelijk Ontwikkelingsplan (ROP) cual Parlamento a 
aproba mas cu 10 aña pasa y cu mas o menos 2 aña pasa, ex Min- 
ister Otmar Oduber a pone enfasis riba esaki bek. 

Ademas a enfoca riba mehoracion di e proceduranan cu tin den e 
departamentonan di MinROIM na bienestar di comunidad, cual a 
wordo hopi neglisha durante ultimo añanan. 

Pa conclui, Minister Lopez - Tromp a indica cu ta importante pa 
acentua cu e manehonan aki ta continua y lo sigui hiba un mane- 
ho cu ta tene cuenta cu areanan den comunidad cu tin cu keda 
proteha. Naturalmente teniendo na cuenta cu e cartera aki no 
solamente ta encarga cu proteccion di naturalesa, pero e t’esun cu 
ta stimula economia tambe atrabes di proyectonan y otorgamento 
di tereno cual ta un medio pa yega na mehoracion di calidad di 
bida di nos hendenan y creacion di trabou pa nos habitantenan. 






























Diamars, 4 Februari 2020 


AWEMainta 


7 


Minister Lopez-Tromp a tene reunion 
cu departamentonan di Infra pa 
trata cambionan tumando lugar 




DIALUNA Minister di Desaroyo Teritorial, 
Infrastructura y Medio Ambiente, drs. Mari- 
sol Lopez - Tromp a reuni cu diferente depar- 
tamento cu ta resorta bou di e Ministerio, po- 
niendo enfasis riba trabounan tumando lugar 
pa brinda mihor servicio na pueblo. 

Meta di e cambionan ta pa aumenta transpar- 
encia y eficiencia den e departamentonan cu 
comunidad ta haci uzo di dje pa entrega peti- 
cionnan pa logra metanan manera propio cas of 
negoshi. 

Den corto splica, proceduranan cu comunidad 
mester por spera cu ta tuma lugar den forma 
transparente. 

Cu e cambionan aki ta bin renobacion di infra- 
structura parti paden di e edificio di infra (DLV/ 
DIP y DOW), digitalisacion y training pa em- 
pleadonan, Minister Lopez - Tromp a informa. 

Esnan cu NO tin un Ventkavels of Kavel regular, 

NO ta permiti pa reserva niun sitio riba e ruta di Parada 

E tempo stipula pa un persona por reserva un sitio riba e ruta di Carnaval, ta 12:00am riba e dia di parada 






AYERA tabata e dia oficial p’esnan cu a bin na remarke pa un Vent- 
kavels of un Kavel regular, cuminsa pone nan trailer, auto, tent of ste- 
lage p’asina prepara nan lugar na unda nan ta bay presencia Carnaval. 
E ora stipula cu e cuidadano tin permiso pa instala ta entre 7.00 a.m. y 
7.00 p.m. 

Durante control, DIP a constata cu tin varios obheto riba e ruta di Car- 
naval cu no tin permiso pa ta buta riba e ruta. DIP kier informa, cu es- 
nan cu no a bin na remarke pa un Ventkavels of Kavel regular, mester 
cuminsa kita cada obheto cu nan a uza pa reserve un sitio. 

Si acaso cu DIP constata den e dianan benidero e material of obheto- 
nan ta riba e ruta ainda, lo pidi Polis pa compaña e departamentonan 
encarga, pa kita e materialnan cu ta ilegalmente poni. E tempo stipula 
pa un cuidadano cu no a bin na remarke pa un kavel of ventkavels por 
reserva un sitio riba e ruta di Carnaval, ta 12:00am riba e dia di parada, 
prome cu esaki, no ta permiti. 

E persona tin permiso pa reserva e sitio e ora stipula, y manera cu e 
parada termina, e cuidadano mester kita tur cos, y laga e lugar manera 
cu el a encontra esaki. 

Den e parkinglot dilanti The Cinema, Parlamento, Bestuurskantoor y 
tambe dilanti di ex- Douanekantoor, The Jewelry Center y Royal Plaza 
NO por pone auto of tent. No ta permiti pa pone trailer, stelage, palet of 
carton den e parkinglot aki. DIP ta pidi pa tur hende sigui e reglanan 
stipula, pa evita cu mañan mester actua y lo bo haya bo mes den un 
situacion fastioso. 

Carnaval ta pa nos tur goza sanamente y sin problema of molester. Un 
feliz Carnaval. 

Diferente workshops creativo na Cosecha den februari 







Cosecha ta organisa diferente workshops creativo den su 
Centro Creativo na San Nicolas den luna di februari. 
Diasabra 15 di februari, Sharina Gumbs ta den Cosecha 
cu un abstract painting workshop. Despues di asamblea 
un figura di mata di coco riba canvas, e participantenan 
lo wordo guia pa pinta nan mesun mata di coco den estilo 
abstracto. 

E workshop lo tuma lugar di 02.00 pm - 04.30 pm. Edad 
pa por participa ta 10 aña bay ariba. 

Diamars 18 di februari, Merveline Geerman ta organisa 
p’e siman di vakantie un tayer di mosaic pa nos muchanan. 
Durante e workshop aki, muchanan lo siña con pa traha un 
pushi cu e material di tegel. Esaki lo sosode bou di guia 
profesional di Merveline. 

Cu e workshop aki, Cosecha y Merveline tambe kier sigui 
aporta na siña nos muchanan pa stima bestia. E workshop 
lo tuma lugar di 10.00 am - 01.00 pm. Edad pa por participa 
ta 7 aña bay ariba. 

Diabiema 21 di febmari, Claudia van Kessel ta sigui cu su 
di tres mosaic workshop di e linea Asiatico cu e ta duna na 
Cosecha. E biaha aki bo por traha un Waaier Asiatico. 
Manera ta strandard di e workshop aki, ta traha e piesa na 
Cosecha di cual piesa tin hopi detaye y lo haña material y 
instmction pa haci e grout na cas. 

E workshop lo tuma lugar di 05.00 pm - 07.30 pm. Edad 
pa por participa ta 15 aña bay ariba. 

Diabiema 28 di febmari, Merveline Geerman ta sigui cu su 
tayeman popular di mosaic unda ta traha diferente parha 
local. E aña aki Merveline ta combina e material di tegel 
cu material cu e ta obtene den naturalesa. E biaha aki por 
traha nos parha Chuchubi cu ta para riba un cadushi. E 
workshop lo tuma lugar di 05.00 pm - 08.00 pm. Edad pa 
por participa ta 15 aña bay ariba. 

Diasabra 29 di febmari, Gardenia Kock ta ofrece un 
Mandala workshop unda por traha un Bird House di calabas. 
Despues di un session cortico di meditacion, Gardenia lo 
guia participantenan e arte di Mandala pa por decorda nan 
calabas. E workshop lo tuma lugar di 02.00 pm - 05.00 
pm. Edad pa por participa ta 10 aña bay ariba. 

Inscripcion ta necesario y esaki ta tuma lugar na Cosecha 
San Nicolas of na Cosecha Oranjestad. 

Pa mas informacion por tuma contacto cu Cosecha San 
Nicolas na telefon 587-8708 of Cosecha Oranjestad 
na telefon 587-8709. Tambe por manda un email na 
cosechaworkshop@gmail.com . 

Pa mas informacion pa cu Cosecha, por bishita e Facebook 
page di Cosecha; www.facebook.com/Aruba-Cosecha. 

Parlamentario Alan Howell (POR) 


Contento cu AZV 
ta bek cu servicio 
na San Nicolas 


Parlamentario di POR, Alan Howell ta 
masha contento di por anuncia cu AZV 
ta bek cu su servicio na San Nicolas. 
Manera ta conoci, algun luna atras e 
Parlamentario a mustra su digusto ora 
cu a tuma nota cu AZV a tuma e decision 
di cera su portanan na IMSAN, lagando 
e parti aki di pariba sin e servicio cu nan 
ta duna. 

Inmediatamente el a tuma contacto cu 
Minister di Salud, Dangui Oduber pa 
busca un solucion y awe por mira cu a 
logra e meta di tin AZV un biaha mas na 
San Nicolas. 

Howell ta splica cu AZV tey pariba na un 
forma mas moderno, cu un asina yama 
“Pop Up Desk”. N’e desk aki ta haya ser- 
vicio y por haci tur pregunta al caso. 

Pa Howell y habitantenan di pariba no 
ta importante pa tin un oficina grandi, 
importante ta pa conta cu representan- 
tenan di AZV presente pa por duna e ser- 
vicio necesario pariba di nos isla. 

Loke e Parlamentario di POR si ta indica 
ta, cu intencion ta pa poco poco bay den e 
sistema digital (online), cual ta un facili- 
dad grandi ya cu e lo scapa un persona di 
bay te na AZV pa cualkier servicio. 




‘'Dimes semper ta keda esnan cu no ta mucho 
fanatico di haci cosnan online y pa tal motibo 
e servicio aki di AZV na IMSAN San Nicolas 
tasina importante. 

Un danki special na Minister Dangui Oduber y 
ne Director di AZV Ruben Goedhoop pa haci 
caso di mi peticion den nomber di nos hende- 
nan di pariba di brug”, Alan Howell a conclui. 

Minister Dangui Oduber: 

Marnott Resort a inverti 62 miyon florin den renobadon 





DIALUNA atardi Minister di Turismo sr. Dangui Oduber a haci un 
bishita na Marriott Resort. Na yegada e mandatario a wordo ricibi p’e 
General Manager sra. Karen Chastain. 

Riba invitacion di Marriott nos a haci un site visit pa wak tur e inver- 
sionan cu a y ta wordo haci pa mantene y upgrade e hotel. 

Marriot mescos cu Gobierno ta convenci den inverti y mehoracion di nan 
producto y awe nos a keda impresiona cu tur e inversionan cu ta wordo 
haci. N’e momentonan aki Marriott tin un grado di occupcion di 95%. 




- 1 ; 

1 






Den ultimo añanan Marriott a inverti 62 miyon florin den upgrading. 
Ultimamente Marriott a bin ta haci diferente renobacion y cambio den 
e Resort, awor cu esakinan a termina a invita Minister Oduber pa pres- 
encia esakinan den persona. 

E renobacionnan a dura algun aña caminda a renoba varios area y kam- 
bernan di e Resort. 

E gym a haya un renobacion grandi, e lobby tambe a haya un renoba- 
cion grandi te cu e Starbucks. 

Pa locual t’e Tradewinds Lounge cu ta pa miembro exclusivo di e Trad- 
winds Club solamente, tambe a haya un upgrade. Tradewinds Lounge 
cu tabata na piso 8 a wordo re-aloca pa piso 1 y na piso 8 a construi 3 
kamber di hotel extra. 

Fuera di esaki tur e 411 kambernan existente di Marriott Resort tambe 
a wordo renoba. E area di terasa di e restaurant tambe a keda comple- 
tamente cubri y e toiletnan di pafo tambe a ser re-aloca. 

E vision di Minister Dangui Oduber ta pa eleva e calidad di turismo na 
Aruba y inversionnan manera esun di Marriott Resort sigur ta cuadra 
cu e maneho di Ministerio di Turismo. Aruba ta conoci pa ta un desti- 
nacion di calidad y e turista nan ta paga hopi placa nan pasashi y hotel. 
P’e motibo aki producto Aruba mester cuadra tambe cu e prijs cu e 
turistanan ta paga. Turismo ta keda e driver principal di nos economia. 

Orguyonan di Noord 



RYAN Figaroa a haci entrega di 4 ehemplar 
di un publicacion cu ta cubri 75 aña di histo- 
ria di S.V. Bubali na Directora di Biblioteca 
Nacional Aruba, sra. Astrid Britten. 

Titulo di e publicacion ta ‘Orguyonan di 
Noord: S.V. Bubali ta celebra su di 75 aniver- 
saio’. Esaki ta skirbi p’e conocido autor Jossy 
Tromp y a keda publica na 2018. 

Ryan Figaroa ta Presidente di S.V Bubali y 
el a haci biblioteca un bishita hunto cu su yiu 
homber. 

E buki ta duna un bista riba 75 aña di futbol 
na Bubali y e te na unda S.V. Bubali ta awor 
cu 350 miembro y su propio tereno di bala y 
clubhuis. 

Tambe tin amplio atencion p’e hungadornan 
di futbol di Noord. Texto ta ilustra cu potret. 


Sport Club Bubali ta nifica hopi p’e comuni- 
dad di Noord y esaki a keda documenta pa 
Jossy Tromp. 

Jossy Tromp (Aruba, 1954) a studia Biologia 
y Ley. Jossy Tromp ta ex-Rector di Colegio 
Arubano y conoci den mundo literario pa su 
storianan y publicacion, ‘Un anochi y otro 
cuenta Arubiano’, ‘ Cetilalma y otro cuen- 
tanan Arubiano’ (1988), ‘E biento di atardi y 
otro cuentanan Arubiano’ (1998), ‘E barbulet 
preto y otro cuenta Arubiano’ (2007), Gabilan 
(2009), 13 cuenta (2011). ‘Tera di Waltaca’, 
obra di teatro ‘Camind’i cruz y obra di poesia 
‘Na caminda’. 

Cu e obranan ‘Nos orguyo, 46 atleta Olimpico 
Arubano’ y ‘Orguyonan di Noord: S.V. Bub- 
ali ta celebra su di 75 aniversario’ Jossy ta 
demostra su interes y pasion p’e historia di 
mundo di deporte na Aruba. 

Aruba tin su Reinanan di Scol pa 2020! 



DEN un Club Caiquetio completamente 
yen pa apoya Aruba su Reinanan di scol, 
pa exactamente 10:00 AM a duna inicio n’e 
eleccion Reina di Scol Aruba. Aki 15 par- 
ticipante a competi p’e titulonan maximo 
den e 4 categorianan: 

Infantil: 1. Colegio Bonbini - Shaily Leono- 
ra; 2. Colegio Sagrado Curason - Jiji Corde- 
ro Paredes; 3. St. Dominicus College - Jay- 
smeline Hernandez; 4. Colegio San Hose 

- Zoé Aliyah Moore y 5. Commandeur Pi- 
eter Boer Basisschool - Crisbel Gutierrez. 

Pre-Teen: 1. St. Dominicus College - Re- 
anne Marie Ras; 2. St. Franciscus College 

- Iviannah Sanchez; 3. Pius X School - Eza- 
hayra Arteaga y 4. Cacique Macuarima 
School - Darlise Werleman. 

Hubenil: 1. Colegio San Antonio - Priscilla 
Werleman; 2. Colegio San Hose - Derselyn 
Lampe; S.Juliana School — Stacey Sev- 
inger. 

Grandi: IPA - Elliénne Riatiga; 2. Colegio 
EPI - Chenny Karsowidjojo y 3. EPB San 
Nicolas — Maybelline Henriquez 

Na final di e eleccion a resultado a bira con- 
oci unda cu Reina Infantil di Scol 2020 a 
bira Crisbel Gutierrez kende a representa 
Commandeur Pieter Boer Basisschool, 
Reina Pre-Teen di Scol 2020 a bira Ivian- 
nah Sanchez di St. Franciscus College, 
Reina Hubenil di Scol 2020 a bira Stacey 
Sevinger di Juliana School y Reina Grandi 
di Scol a bira Elliénne Riatiga di IPA. 

Comision Reina di Scol Aruba ta felicita 
tur e Reinanan y ta gradici inmensamente 
tur sponsor. Rode Kruis, SMAC, y tur e bo- 
luntarionan pa nan sosten pa haci e evento 
pa tur studiante uno exitoso! 

No crea identidadnan falso 

Historia di Carnaval di Aruba ta scirbi caba 

(Parli 1) Scirbi pa: Celia Thiel, sociologa 



CARNAVAL ta un fiesta internacional y ta wordo 
celebra den hopi pais segun nan custumber. Den prin- 
cipio, Carnaval a wordo celebra den clubnan priva. 

Na Aruba esaki tambe tabata e caso. Prome cu añanan 
1940 tabata celebra Carnaval cu e.o. fiesta di disfras, 
y di mascarada. 

Despues a eligi reina, prins y ultimo pancho. E reina 
cu sali esun di teritorio di Corsou, ta bay entre otro 
Cuba pa eleccion di Reina di Carnaval internacional. 

Den e gran mayoria di paisnan tabata toca musica 
folklore, y esaki tambe tabata e caso pa Aruba. Gru- 
ponan tabata toca tumba, danza, wals, caha di orgel. 
Esaki tabata e caso pasobra casi no tabatin comunica- 
cion y e medio pa scucha cantica di otro paisnan. 

Na aña 1954 Aruba a haya su prome radio emisora y 
prome cu esey algun hende so tabatin fonograf y disco. 

Carnaval di masa den Caribe Hulandes a cuminsa na 
1964 na St. Eustatius (21km^), na Saba (13 km^) 1975, 
na St. Maarten (34 km^) den añanan 70, na Corsou 
(444 km^) 1971 y na Aruba (ISlkm^) 1954. 

Na Aruba ya caba na 1953, Club Tivoli tabatin fiota cu 
ta pasa den cayanan di Oranjestad y na Santa Cruz a 
core tras di e reina cu ta den auto capa baha, den al- 


gun caminda. Tur esaki ta forma di parada. 

Na 1954 Carnaval di masa a bira oficial na Oranjestad. 
Tur hende por a participa den diferente grupo. Como 
4 aña despues San Nicolas a conoce su prome parada. 
E hecho cu pa celebra cabamento di di dos guera mun- 
dial cu un parada, no ta argumento pa bisa cu e prome 
parada a wordo teni na San Nicolas. 

E intencion di e parada ey, no tabata Carnaval. Ta 
importante pa remarca cu Lago a bin Aruba y traha- 
dornan a bin di afo Aruba pa traha. 

Aruba ya caba tabatin su tradicion, custumbernan y 
cultura. Den e face organizatorio, ya caba na Aruba 
tabatin clubnan priva cu su miembronan. Organiza- 
mento, tabata den crecemento na Aruba. 

Pasobra ni St. Eustatius, Saba y ni St. Maarten taba- 
tin Carnaval prome cu Aruba, habitantenan di e isla- 
nan aki no por a trece Carnaval na Aruba. San Nicolas 
a pasa den e desaroyonan cu resto di Aruba a pasa 
aden. 

San Nicolas hunto cu Savaneta ta forma e di 4 districto 
di Aruba. San Nicolas ta un districto mas di Carnaval 
y no “E” districto. 

Bon dia yen di alegria 

Skirbi pa Ruthy"Lady Ruth" Vrieswijk-Bergen 


MAYORIA di nos ta hendenan hopi ocupa, hopi druk. 
Semper nos ta core pariba pabao, semper nos tin algo di 
hasi. Hopi di nos a tende di e palabra “meditacion” y “spiri- 
tualidad”, pero no ta nos tur sa bon kico exactamente es- 
akinan ta nifica of ta. 

Hopi di nos ta conecta meditacion na un of otro oracion y 
hopi di nos ta conecta spiritualidad cu religion. Of no? 

Den fin di siman nos tambe a forma parti di e grupo di 
10 hende muher bunita, fuerte y inspira cu a bishita The 
Wisdom Coach, e simpatico y carismatico sra. Gardenia 
“Gady” Kock, MA - Psychologo Spiritual. OMNI -Thera- 
pista - Facilitadora di Cursonan y Workshop encuanto e 
temanan menciona. 

E tabata un mainta hopi bunita, bunita p’e paz cu tabata 
reina den e lugar, y bunita p’e union cu por a sinti di e 
muhernan presente den nan splicacion di e topico cu nan 
a scoge atrabes di un carchi y comparti kico esey ta bisa 
nan, kico Universo ta dispuesto di regala y of duna nan, e 
locual mas nan tin mester di dje, sin cu nos sa cu ta asina 
tin biaha. 

Hopi biaha nos ta cla pa yuda y yuda, duna y duna, pero 
no ta para keto un rato pa tambe ricibi cosnan bunita y tin 
biaha necesario for di Universo. Tabata trata di topiconan 
unico, tur tabata diferente riba su mes, pero tog por a nota 
cu nos tabatin hopi cos en comun, como sernan humano, y 
specialmente como hende muher. 

Ami tambe ta un hende muher cu no ta gusta cuida mata 
den hardin, ni den cas, pero si ta gusta mira matanan 
bunita eifornan, admira nan y cuida nan dja leu, pasobra 
ora hende straño bin puntra mi casa y ami permiso pa piki 
algun calbas for di e palo den nos cura, semper mi ta bisa 
nan, co’i for di e palo, pero no kibra e palo! 

Y hopi biaha ora mi por, mi ta para supervisa nan pa di 
berdad mi wak cu nan no ta kibra e palo di calbas. Ora 
Fatme, un di e bunita hende muher presente n’e workshop 
e mainta aki a expresa su mes encuanto naturaleza, cu e 
tampoco no ta gusta tin mata pa cuida, pero ta gusta pa ta 
mey-mey di dje y observa y wak e si, mi a sintimi trankil, 
pasobra mi no ta e unico anto cu no ta gusta pa tin mata 
den cura of den cas. 

Pa suerte nos tin den cura un bunita palo di calbas, un pal- 
mita asina si ta esey ta su nomber, algun aloe y un mata 
di lelie. 



\yiwm\dsA\ 

inhCcd'ó 


Patras den cura tin un palo di mispel y mas aloe. Despu- 
es di e parti di meditacion y comparti e topiconan riba e 
carchinan, nos a pinta un cuadra cu tabata mitar pinta 
caba cu potlood, sea un cara, un fior un pajarito etc. y nos 
a kleur a cuadra ey completamente. Un bunita y bon idea 
pa esnan cu no sa pinta bon. Ora e cuadra a seca ful, cada 
persona participante n’e workshop a pone su afirmacion 
riba e canvas, locual el a sinti y mira den su meditacion . 

Claro! Palabranan positivo cu ta inspira y biba den bo. E 
workshop a dura 3 ora, pero pa 1 or, ainda nos tabata rond 
af nos cuadra y comparti kico tur nos a siña. Nos ta gradici 
e Spiritual Coach Gady Kock pa un mainta fructifero, edu- 
cativo, inspira y spiritual sigur. Ta Lady Ruth su prome 
bishita na The Wisdom Coach, den curazon di Oranjestad, 
net dilanti e restaurant Gostoso. Tin hopi servicio avail- 
able, e.o. riba tereno di stress y burn out, simptomanan di 
depresion, casonan di rabia, experiencianan traumatico, 
mehora bo auto-estima y hopi mas. 

Danki na mi amiga Laureen pa a lagami sa di e bunita 
y interesante workshop aki. Bo ta celebra bida siñando. 
Universo ta generoso cu cada un di nos, ora nos habri pe 
pa ricibi locual nos tin mester, por haci bon uso di dje, y 
sigi stima y cuida nos mes. 

Nos danki na Spiritual Coach sra. Gardenia “Gady” Kock 
, prueba atrobe cu nos mesun hendenan profeshonal por! 
Anto bon! Danki Universo, pa manda bon hendenan riba 
nos caminda, pa yuda nos stima nos mes mas pa por stima 
y yuda otro. Dios ta bon. Dios semper ta bon. Danki pa un 
otro experiencia! Un dushi dia yen di alegria y sabiduria 
pa nos tur !!!! 

IPA ta tene un anochi di informacion di 
estudio pa maestro di Enseñansa Primario 



DIALUNA dia 10 di februari 2020, Instituto Peda- 
gogico Arubano (IPA) ta tene un anochi di informa- 
cion pa tur studiante/graduado di HAVO, VWO y EPI 
(nivel 4) interesa pa haci e estudio pa maestro di ense- 
ñansa primario na IPA. 

E estudio aki ta forma maestro cu ta califica pa duna 
les na mucha di kleuter y of scol basico. Tur persona 
cu ta interesa ta bon-bini n’e anochi di informacion cu 
lo cuminsa pa 7or di anochi na IPA (Isaac Wagemak- 
erstraat 11, San Nicolas). 

Durante e anochi di informacion lo duna informacion 
general di e estudio pa maestro pa enseñansa pri- 
mario. Ademas di esaki lo elabora riba e procedura y 
prueba di admision cu mester cumpli cu ne. 

Tur persona cu ta interesa pa bira maestro di ense- 
ñansa primario por pasa na Studenten Services di IPA 
entre 8or di mainta cu 12or di merdia y entre 2or cu 


4or di atardi pa inscribi. 

Pa por inscribi mester trece e papel di Registro Civil 
(papel di AWG 5) y paga un suma di AWG 75,- p’asina 
cubri e gastonan di inscripcion. Si bo a gradua caba, lo 
mester trece copia di bo diploma di sea HAVO, VWO 
of MBO nivel 4. 

Si bo ta den examenklas di HAVO, VWO of MBO nivel 
4 ta importante pa bo inscribi di awor caba mirando cu 
inscripcion ta cera 14 di februari 2020. 

Despues di e fecha aki no por inscribi mas pa aña aca- 
demico 2020-2021. Tene cuenta cu pa aña academico 
2020 — 2021, e estudio pa maestro di enseñansa pri- 
mario t’e unico estudio cu IPA lo ofrece. 

Pa mas informacion por tuma contacto cu Studenten 
Services na 524-3100 of por bishita nos pagina di face- 
book Tnstituto Pedagogico Arubano’ of nos website 
www.ipaaruba.com . 

Durante control 
Polis a haya 
droga den auto 

DIADOMINGO atardi na altura di Aru- 
ba Bank Camacuri Polis a para un auto col- 
or preto pa un control. Tabata trata di un 
Toyota Aristo. Den e auto tabatin dos ocu- 
pante. Durante e control agentenan a bay 
over pa haci un control den auto. 
Agentenan a bin encontra droga den e auto 
y esaki a bira motibo pa a detene ambos 
persona. A separa nan for di otro y a pidi 
transportwagen. Na yegada uno a bay den 
transport y e otro a wordo hiba den patruya. 
Segun nos a compronde ambos a wordo hiba 
Warda di Polis na Playa. 



Caso di overdosis a resulta di ta otro cos 



DIASABRA anochi asistencia di 
Polis a wordo pidi na Sero Biento, 
unda un persona lo a overdose. 
Mesora dos unidad di ambulance a 
sali pa dicho direccion. Mientrastan- 
to Polis a wordo poni na altura. 

Na yegada e dos ambulancenan a 
bin algun dama, di cual uno tabata 
pata pata. Esnan cu tabata cune cu 
lo a spanta a bisa cu e lo a overdose. 

Despues cu Paramediconan a yega e 
sitio y mira y scucha e otro damanan 
a resulta cu tabata un caso di bura- 
cheria. Debi cu e amiga lo a bebe di 
mas y bay off posiblemente a pensa 
lo peor y a usa e palabra overdose. 

E amiga intoxica tabata sinta riba 
un stoel den aire liber, posiblemente 
p’e bin bij. Na final a cancela Polis 
tambe. 

Preke alcansa pa un auto na altura di 
Domino's Pizza na Savaneta 

DIADOMINGO anochi algo prome cu 
9’or, auto a dal un peaton na altura di Dom- 
ino’s Pizza Savaneta. 

Na yegada Polis a topa cu un persona hopi 
conoci di nan, esta Preke. Preke lo tabata 
mey-mey caminda, segun nos a compronde. 

Un Chevrolet Spark color blau a dal’e, unda 
el a seriamente herida benta riba caretera. 
Mesora Polis a cera caminda pa investiga- 
cion cuminsa y no stroba ambulance di haci 
su trabou. 

Algun minuut despues ambulance ta yega y 
mesora ta cuminsa atende cu Preke y pre- 
pare pa bay Hospital cune. Preke tin cus- 
tumber di busca malora p’e mes. E biaha 
aki si el a keda alcansa pa un auto. 



E di 9 edicion di RCA Powerade 
Walk & Run, Subway Kids 
Run cu Door-Prizes Cash 

DIADOMINGO 1 di maart lo t’e di 9 edicion di nan fa- 
moso Powerade Run & Fun Walk. E aña aki e distancia lo 
ta 8.3 kilometers di cual por participa como individual of 
forma parti di un relay team di 2. E prome lap ta 4.6k y di 
dos lap 3.7k. 

E ruta, salida RCA Arena, Kamerling Onne, La Sall- 
estraat, rotonde Piet, rotonde Ponton, Santa Helena, Pi- 
tastraat, Caya Frere Arnold, Caya Frere Alexius, pasa bou 
brug Hato, rotonde Aruba Bank, rotonde Tanki Flip, ro- 
tonde Tanki Leendert, caba na RCA Arena. Relay post ta 
na Brandweer Tanki Flip. 

E popular Subway Kids Run ta tuma lugar riba veld den 
Arena cu 3 distancia pa muchana di 4 te cu 13. E aña aki 
ta introduci e categoria 14 y 15 aña cu lo core 3.5K. Salida 
RCA Arena bay rotonde Tanki Leendert y yega bek RCA. 

Registracion ta on-line n’e link rcarun.com y por pasa paga 


na Patrishi Store di diamars pa diasabra lOor mainta pa 
6:30pm. Tambe por pasa paga na IBISA di dialuna pa dia- 
bierna 8or mainta pa 4or atardi. 

Na Patrishi Store por swipe debit of credit card. 
Categoria Kids ta edad 4/5 y 6/7 400m 8/9 800m 10/11 y 
12/13 1500m. Lo premia segun categoria edad cu ta conta 
hunto; 31-60 aña, 61-90 aña, 91 plus. 

Pa locual ta categorianan di e 8k individual ta como lo 
siguiente; U20, 20-29, 30-39, 40-49, 50-59, 60+ y lo premia 
8K Run femenino y masculino apart. Tur participante cu 
cay den premio ta ricibi trofeo. Bib y Shirt pick-up diasa- 
bra 29 februari 8or mainta pa 5or atardi na Subway Al- 
hambra. 

Directiva di S.V. R.C.A. ta invita un y tur pa registra awe 
mes n’e grandioso caminata aki y paga di biaha pa bo no 
keda afor. Manera semper e ambiente ta masha dushi mes, 
MC Roberto, massage station, frutanan fresco, sandwich, 
soppi y Awg 500.00 cash na door-prizes. 

Bo mester tey presente cu bo ppr reclama bo premio. Fon- 
donan recauda ta bay bek pa yuda e club cu gasto di man- 
tencion y tambe na materialnan di futbol p’e muchanan 
por sigi desaroya den nan deporte stima 

Muchanan riba bkkileta 
a causa destruccion 

DIABIERNA merdia Polis mester a bay na San 
Antonio pa un caso di destruccion y eynan ta wordo 
informa c’un grupo di mucha riba bicicleta ta coriendo 
riba e stacionamento den forma iresponsabel. 

Polis a bisa e muchanan pa move di e sitio y bay nan 
cas ya di otro forma lo tuma nan bicicleta den beslag, 
pero na mes momento Polis a wordo informa c’un rato 
prome un otro gupo di muchanan riba biciclete pro- 
cedente di Dakota, tambe a bin haci mesun cos y nan 
a ranca un spiel di un auto Hyuandi Tucson blanco, 
kibrando esaki, pero no tin indicacion cual t’e hoben 
cu a haci esaki. 


Ladron ta drenta 
horta cu doño den cas 

DIABIERNA anochi banda di 10.15 polisnan mes- 
ter a bay na un cas na Brasil pa un caso di kiebro y 
ladronicia den un cas. 

N’e sitio nan ta papia cu e homber di inicial A., kende 
ta declara cu e tabata drumi den su kamber ora cu pa 
banda di lO’or, el a scucha desordo biniendo for di den 
su sala di cas. 

Ora cu el a bay wak el a ripara cu nan a forsa e porta 
di glas di sala y drenta y el a mustra cu e tabatin un 
papel di 50 florin riba e mesa den sala, cual e antiso- 
cial a logra bay cu esaki, pero no a ripara kico mas 
por a wordo horta. E1 a duna keho y central a wordo 
informa di e caso. 

Celular perdi 
entrega na Polis 

DIASABRA atardi un persona a yega Warda di Po- 
lis di San Nicolas y a entrega un celular di marca LG 
color preto cual el a haya benta banda di su Harley 
Davidson na Palm Beach. 

Polis a tuma e celular aki y su doño por pasa busca 
esaki cu prueba cu ta trata di su celular. 


Homber a trata 
di bebe por nada 

DIABIERNA anochi banda di 9.30 Polis a bay na 
un restaurant na Solito pa un caso di ladronicia, pero 
n’e sitio ta papia cu doño di e lugar, kende ta bisa cu 
un rato prome un homber bou influencia a drenta e 
negoshi y a pidi pa dos cerbes. 

Sinembargo ora cu a bay na cobra e tipo, di repente 
el a perde su cartera y pa colmo e ta bira acusa un se- 
ñora cu tabata den e establecimento tambe di a horta 
su placa. 

Pa ora cu Polis a yega n’e sitio ya e tipo a bandona 
e lugar, pero Polis a papia cu e señora acusa kende 
ta informa cu ta e homber a bin papia cune pero a 
homber a bay sin paga e suma di 11 florin cu e debe. 
Segun doño di e negoshi e conoce tipo bon ya cu e ta 
un cliente regular y cu e lo regla esaki cu e homber 
mes. 

Desconoci a tira 
aros y yohurt riba 
y paden di cas 

Central di Polis a dirigi un patruya na un cas na Cura 
Cabai caminda nan ta papia cu un señora di inicial T., 
kende ta bisa cu diasabra 1 di februari el a bay drumi 
banda di 2’or di madruga, pero ora cu el a spierta ban- 
da di 5.45 pa bay baño, el a ripara cu desconoci a tira 
yoghurt daña dor di e bentana di baño. 

Ora cu el a sigui listra den e cas el a mira cu nan a 
tira tambe aros riba e stupi dilanti di e cas, mientras 
cu desconocinan a causa destruccion na auto di su yiu 
muher. 

Tambe e señora a declara cu diabierna anochi banda 
di 9.30 el a staciona su auto banda di su cas y ora cu 
el a bay controla mainta, nan a corta e ventile di tur e 
tirenan lagando e auto cu cuater flat tire. Riba e auto 
aki, un Toyota Yaris shinishi tambe nan a tira aros y 
Polis a tuma keho y informacion for di e señora. 

Awe si gabinete Rhuggenaath a haña: 

Gobierno tin tres aña ta crea desempleo!! 



WILLEMSTAD. E reunion di parlamento ku a kuminsa 
awe mainta a desaroyá trankil pero e misilnan riba gabi- 
nete Rhuggenaath tabata bula furioso den direkshon di 
minister Koeiman i su kolega Mc William na momento ku 
a diskuti e situashon di desempleo na Kórsou. 

Amaro dos Santos na momento ku ya algun orador a hiha 
palabra a kuminsa pa rekomendá minister Koeiman pa 
ora reunion kaba e no bin bék pero tuma un par di siman 
di tempu pa kontesta pregunta di miembronan pasobra ta 
minister robes nan a manda yama. 

Te ‘popchi’ di Ekonomia mester tabata awe mainta den 
banquillo di akusado pa kontesta e preguntanan i wanta 
e disgustu di parlamentarionan iku a tilda su ministerio 
komo esun ku mester perkurá pa kupo di traboui. 

Pasobra ora presentá pedido pa retiro pa Koeiman firma, 
e no por hasi otro sino no solamenmte e trahadó sino doño 
di traboiu tambe ta bai Sawaka. 

Den mesun rosea ela komentá ku esunnan ku ta bisa ku 
ekonomia ta bon, lo ta refiriendo na e grupo di makamba 
na Korsou pasobra pa nan si ekonomia ta drei bon. 
Ekonomia ta drei bon den nan pasobra e gobernashon no 
por bisa dos palabra sin papia di Ulanda i pa kolmo e min- 
ister ‘popchi’ ta kue nos plaka hiba pa un klup di futbol 
manera Ajax ku ta kan-kan di sén. 

“Dikon e no a bai hiba e plaka superbowl ya asina bo ta 
kambia e merkado di strañeronan ku ta drenta Kórsou 
banda di esun ulandes”, asina Amparo a splika e minister. 


Na lugá di kambia di ruta, nan ta keda biba i pensa ulan- 
des pero si kambia di ruta nos por haña por ehempel ruso 
pa nos hendenan por haña trabou. 

Nos sigi den e malchi aki, Ulanda ta manda su stazjaire 
nan, tene nos hendenan afói no a keda Koeiman nada otro 
di firma pa retiro di trahadó lokal pasohra sino e kompa- 
nia a sera i tur hende ta bai kas. 

Ela hasi un apelashon riba e gobernantenan pa kuminsa 
hasi normal, stop di hunga ról i hasi manera gobiernu ta 
krea traboui pasobra gobiernu ta sera kupo di traboui. 
Nan a sera UTS, nan ta sera TDS i ta sera hasta refineria 
di manera ku ta pobresa e gobiernu aki a krea pasobra 
nan no sa otro of pasobra nan kapasidat ta yega te einan. 
“Basta nan saku ta yen sobrá por hundi”. 

Ku telefon nan a hasi mesun kos pasobra no tin hende mas 
i ur e kompanianan di telekomunikashon ta sera. 

Dos Santdos a keda insisti ku no te minister di Labor mes- 
ter grill sino esun di Ekonomia mester manda yama den 
parlamento pasobra ta su ministerio mester krea kupo di 
trabou. 

E parlamentario a atverti pa un kaida fuertisimo di ekono- 
mia ku komersiantenan no por wanta mas. 

E komersianate ta komiendo loke e tin den su negoshi pa- 
sobra e no tin entrada i parlamento mester kompronde 
esei pero nan no a kompronde nada. 

“Te 8000 fiorin ku boso ta gana tin nan malu”, ela splika i 
nan no por reklama tampoko pasobra ta ku voto di e lider 
di partido nan ta den parlamento tda gana e salario ei. 

Tratamento médko na Aruba 


Ai^ra 

"PuHefuii ^otHC & ^nematoncf 

Pa medio di esaki famia di Maria Werleman-Leo kier a 
gradici tur esnan cu di un of otro 
manera a mustra nan cariño y sosten pa nos durante 
fayecimento y entiero di nos defunto stima: 



Maria Werleman-Leo 

Gradicimento special na nos tata todopoderoso cu a 
pone un persona asina precioso den nos 
Bida y sin igual. Di cual nos tur sigur ta haya su falta. Un 
danki na Dr. A.M. Wever, Dr. de Kort, Dr. Z.A. Choudhry, 
Fysiotherapeut S. Pena-Richardson y personal di 
Ambulance. Na tur famia, amigo, bisinja y of conocir 
nan cu a corda riba nos, danki pa boso mensahe, 
jamada, presencia y Consuelo den e dianan duro, nos ta 
aprecia cada un di boso. 

Nos kier a invita boso pa compaña nos na Santo 
Sacrificio di Misa na Pro-Catedral San Francisco di Asis 
na Playa 7or di anochi riba dia 5 di februari 2020 y 7or 
di anochi riba 8 di februari 2020 y alavez na un Rosario 
dia 8 Di februari 2020 despues di misa na Dominicanes- 
senstraat 29 pa Descanso di alma di nos Maria stima. 

Boso presencia lo ta altamente aprecia. 


h$L 

*PuHefteii *i¥o«He & 3te*Mito>iu 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo:23 

Cu dolor na nos curason pero conforme cu boluntad di 
Señor nos ta anuncia fayecimento di: 



Olga L Does 

^24-07-1931 -t02-02-2020 
Acto di entiero lo wordo anuncia despues 


Ai^ra 

^ 

^UHefuil ^OHte & ^neHuUwu 

Drenta su portanan cu gradicimento, 
drenta su tempel cu cantica di alabansa, 
glorific'e, bendiciona su Nomber. 

Salmo 100:4 

Cu dolor na nos curason, 
nos kier anuncia fayecimento di nos ser keri: 



Luisito Rudolph (Roy) Olive 

Born 15-3-1957 - Passed away 21 -2020 

Den felis memoria prome esposa: 
tMariana OliveTromp 
Mayornan: 

t Luis Benjamin Olive y tGertruda Senovia Olive-Maduro 
Yiunan: 

Vanessa Olive 
Luimar Olive 
Nietanan y nieto: 

Amber Wanga,Tizane Wanga y Arziel Calorina 
Esposa: 

Rosa Amelia Villabona Vaca 
Rumanan: 

Sra. Viuda Ethelina y tJan Laclé-Olive 
tHarold Henry Olive 

tGwendeline (Win) y Cresencio Florencia na Corsow 

t Beryl Annie Olive y Famia na Hulanda 

t Herbert Bernard Olive 

t Henry Christopher (Tofa) Olive 

MyrnayJoseph (Cheppy) Ras-Olive 

Violet (Jeta) Olive-Corsow 

tNelson (Nel) Olive 

Magda (Mati) Olive 

Elaine Olive 

Irene y Donny Geerman-Olive 
Franklin (Frenk) y Nidia Olive-Durán 
tGervaseyTheresa Redhead na Inglaterra 
Subrino y subrinanan (y famia): 

Careen Laclé y tMarlon Laclé 

Irene Florencia, Iris Florencia, Marlen Florencia, Franklin 
Florencia, 

Sherine Sambo-Florencia y Ruthmila Timmerman-Florencia 
Harold Ranes, Maikel Ranes, Sandra Ranes, Charlie Ranes y 
Joselyn Ranes 

Marlin Ras y Meredith Ras-Pabón 
Herbert Olive y Miluska Olive 
Marileen Tromp y Indira Tromp 

Sharitza Jacobs-Geerman, Joanne Geerman, y Daisy Geerman 

Vensel Readhead y Andy Redhead 

Prima: 

Vilma Tromp-Maduro y Famia 

Swa y cunanan: 

tlris y Mario Croes y famia 

IrenaTromp 

EricTromp 

Anthony y Judella Tromp-La Rosa y famia 
Iha: 

Franklin Jr Sneek 

Manera yiu: Edjean Semeleer, Roderick Franken y famia, Kevin 
Cornelie 

Bon bisinja y amigonan: Eric y Ruby Rafael, Osmar y Winnie 
Lake y famia, 

Eddy y Rosaura Semeleer y famia, Nisha Dolson, Eldrick de 
Cuba 

Bon coleganan di Douaney bon coleganan musico. 

Demas famia, conosirnan y bon bisinjanan: 

Olive, Laclé, Florencia, Sambo,Timmerman, Ranes, Windster, 
Montanes, Ras, Pabón,Tromp, Geerman, Jacobs, Gei, Dolson, 
Durán, Baarh, Redhead, Semeleer, Franken, Lake, Maduro, 
Croes, Wanga, La Rosa, Kock, Zievinger, Franken, Semeleer, 
Cornelie, Lake, Rafael, Sneek, La Ronde, Mc Barnet 
Ta invita pa acto di entiero cual lo tuma lugar na Misa Birgen di 
Fatima na Dakota diamars 4 di februari 2020 di 2'or pa 4'or di 
atardi. Despues lo sali pa Santana Centraal Sabana Basora. 
Condolencia lo tuma lugar na Royal Funeral Home dialuna 3 di 
februari 2020 di 7'or pa 9'or di anochi. 

Nos ta pidi nos disculpa cu si den nos tristesa nos por a lubida 
algun famia of conocir. 


KRALENDIJK - Zorgverzekeringskantoor 
Caribisch Nederland (ZVK) dia 2 di 
februari 2020 a ricibi informacion for di 
Hunta Directiva di hospital Dr. Horacio E. 
Oduber Hospital (HOH) cu for di e fecha 
aki e hospital por ricibi pashéntnan atrobe 
for di exterior, bou di cua tambe pashéntnan 
di Bonaire, Saba y Sint Eustatius pa 
operacionnan di emergencia selectivo. 

Den cuadro di esaki y den combersacion cu 
gerencia di Fundacion Mariadal a traha riba 
un posibel plan di ehecucion pa baha dentro 
di un e tempo razonabel e lista di espera di 
pashéntnan cu tin cu bay Hospital na Aruba 
pa operacion. Pashéntnan cu ya tabata riba 
e lista di espera y cu ya a bay Aruba óf 
tabata serca di bay Aruba na momento cu e 
problemanan a surgi na HOH ta bay promé. 


A^ra 

SPo- — - ^ 

*PuH&uil ^OHte & ^neHUttoncf 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, 
nos ta anuncia fayecimento di nos ser keri: 



Raul Jose Amundaray Castro 

*18-05-1937-120-01-2020 

Na nomber di su: 

Ex señora: 

Omira Habibe 
Yiunan: 

Raul Nicolas Amundaray y famia 
Omira Coromoto Amundaray y famia 
Rudolfo Alberto Amundaray y famia 
Rumannan: 

tFrancisco Amundaray y famia 
Heberto Portillo y famia 
El Negro Amundaray y famia 
Theresita Amundaray y famia 
Sobrino(a)nan: 

Audrey Alfonso y famia 
Luis Meza y famia 
Haily Sotoy famia 
Egali Portillo y famia 
Swa-y cuña: 

Adrian Saturnino y Sra. Marina Habibe 

Primo- y primanan, amigo- y amiganan y conocirnan 
Ta invita pa acto di entiero cual lo tuma lugar na Misa 
Pro Cathedral San Francisco na Playa diabierna 7 di 
februari 2020 di 2'or pa 4'or di atardi. Despues lo sali pa 
Santana Catolico na Playa. 

Condolencia lo tuma lugar na Aurora Funeral Home 
diaranson 5 di februari 2020 di 7'or pa 9'or di anochi. 

Unda e 500 hendenan cu gobierno a 
subsidiá pa haña trainmg pa trabou ta? 


WILLEMSTAD: E 

tema di desempleo taba- 
ta ‘pan den kasa’ pa opo- 
sishon awe mainta den 
parlamento kaminda e 
pregunta a bin dilanti ta 
unda e hendenan ku go- 
biernu a supsidiá ku mei 
mion florin pa haña train- 
ing pa traha, a keda. 

Por sierto ku riba tereno 
di Labor tin un situashon 
kurioso kaminda e minis- 
ter di Labor ku tin ku flr- 
ma pa duna trahado retiro 
ta minister Sosial tambe 
ku tin ku kanalisá ayudo 
sosial. 


E situashon aki ta kontra- 
diktorio pasobra ta e min- 
ister mes ta flrma pa yu di 
tera haña retiro pero ku e 
mesun man ku no tda trel, 
e ta flrma pa duna pérmit 
pa strañero drenta traha. 
Interesante tambe ta pa 
sa kiko e minister a hasi 
ku stakeholder pa wanta 
trabou pa hende lokal na 
lugá di duna permit pa 
hende strañero tabata 
pregunta di señora Con- 
stansia. 

Ela desbarata e mito ku 
nan a bisa ku yu’i Korsou 
no ke traha pero mester 


mira kuantu yu di tera ta 
bishita Job Fair na dife- 
rente sitio na nos isla. 

Di otro banda, natural- 
mente nan no ke traha 
ora doñonan di traboiu 
malaflde i hopi biaha 
strañero ke paga nan 5 
florin pa dia pa kuminsa 
i 5 florin pa paga trans- 
porte. 

Esei ta eksplotashon hu- 
mano i esei no por. 

Señora Constancia a 
plunta tambe ki a para di 
Lei Bion ku a bin pa yuda 
den e trayekto kaminda 
e doño di negoshi ta paga 


Anilora 








"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu dolor na nos curason pero conforme cu boluntad di 
Señor nos ta anuncia fayecimento di: 



Emiliana Quandus-Márquez-Dominguez 

*05-04-l 964 - tOI -02-2020 
Acto di entiero lo wordo anuncia despues 




Cuinana # 76 & # 44 
Oranjestad,Aruba 
T.:(297) 588-6699 


Agradecimiento e invitación pa misa 
Familia Falcón, ta expresa palabra di agradecitnento na docter- 
nan drs. Jones, drs. Garcia, drs. mr. Ben Heinze, y na tur esnan 
cu a acompañá nos esposo/tata/suegro/abuelo/bisabuelo/ tatara- 
buelo/ y tio na acto(nan) di condolencia, di entierro, y di ultima 
morada di sr. Teodoro Falcón, consocio honorario: 

Sociedad Bolivariana y Fundación-ILCA. 


A la vez ta extende invitación pa asisti na tres Santo Sacrificio di 
misa cu lo ser ofi^ci na iglesia di San Francisco na Oranjestad: 
Diadomingo 2 februri lO’or mainta (10.00-am) 

Diaranson 5 februari 7’or anochi (19.00-pm) 

Diabieme 7 februari 7’or anochi (19.00-pm) 

Presencia di uno y tur ta altamente apreciá. 


Pq>á, Padoi, Teodoro Falcón, 

-qué dificil es vivir sin ti, querido viejo- 


un parti di gastdu pa 
tuma hende na trabou. 
E kier a sa kuantu 
hende a tuma na tra- 
bou via Lei Bion. 

Pa loke ta e rekomen- 
dashon ku VBC a bin 
kune den un dokumen- 
to ku rekomendashon 
pa no aplika adaptas- 
hon, i nan a pidi pa 
konhelá lei di retiro 
manera a hasi na aña 
2000. 

Sinembargo no mes- 
ter lubida ku barku di 
fruta no ta bin Kórsou 
mas i hende mester 
kumpra alimento mas 
karu den supermerka- 
do . 

I ora ta papia di 
trabounan ku minis- 
ternan di ekononmia a 
hasi, e parlamentario 
kier mira sifra kuantu 
hende a haña trabou 
ku e inisiativanan aki. 
Trabounan ku e min- 
isternan di ekonomia 
a hasi e ke mira sifra 
kuantu hende a haña 
trbaou bou di su inisi- 
ativa. 

Unda por mira ku ta- 
batin bahada drastiko. 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 

Keda “up to date” y liKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 















